รัฐบาลไทย-ข่าวทำเนียบรัฐบาล-ธอส. จับมือสำนักงานสลากกินแบ่งรัฐบาล ประกาศความพร้อมในการออกรางวัลสลากออมทรัพย์ ธอส.
วันอังคารที่ 6 สิงหาคม 2562
ธอส. จับมือสํานักงานสลากกินแบ่งรัฐบาล ประกาศความพร้อมในการออกรางวัลสลากออมทรัพย์ ธอส.
พิธีลงนามบันทึกข้อตกลงความร่วมมือ (MOU) การออกรางวัลสลากออมทรัพย์ ธนาคารอาคารสงเคราะห์ (ธอส.) ระหว่าง สํานักงานสลากกินแบ่งรัฐบาล และ ธนาคารอาคารสงเคราะห์
วันนี้ (6 สิงหาคม 2562) นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) และพันตํารวจเอก บุญส่ง จันทรีศรี ผู้อํานวยการสํานักงานสลากกินแบ่งรัฐบาล ร่วมลงนามบันทึกข้อตกลงความร่วมมือ (MOU) การออกรางวัลสลากออมทรัพย์ ธนาคารอาคารสงเคราะห์ (ธอส.) ระหว่าง สํานักงานสลากกินแบ่งรัฐบาล และ ธนาคารอาคารสงเคราะห์ ซึ่งจัดทําขึ้นเพื่อให้สํานักงานสลากกินแบ่งรัฐบาลดําเนินการออกรางวัลสลากออมทรัพย์ ตามขั้นตอนและวิธีการออกรางวัลด้วยชุดอุปกรณ์ของสํานักงานสลากให้แก่ธนาคาร ด้วยการใช้เครื่องออกรางวัลอัตโนมัติ Multipick ทุกวันที่ 16 ของเดือน เริ่มออกรางวัลเวลาประมาณ 17.30 น. ณ ห้องออกรางวัล อาคารออกรางวัลสลากกินแบ่งรัฐบาล (กรณีเปลี่ยนแปลงธนาคารจะแจ้งให้ทราบล่วงหน้า) และสํานักงานสลากกินแบ่งรัฐบาลจะแจ้งผลการออกรางวัลให้แก่ธนาคารทราบ ซึ่งธนาคารจะรับผิดชอบค่าใช้จ่ายในการผลิตและออกรางวัล ตามที่สํานักงานสลากกินแบ่งรัฐบาลกําหนดต่อไป
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) กล่าวว่า ความร่วมมือระหว่าง ธอส. และสํานักงานงานสลากฯ ในครั้งนี้ จะมีส่วนช่วยให้ลูกค้าประชาชนมีความเชื่อมั่นในกระบวนการออกรางวัลสลากออมทรัพย์ ธอส. เนื่องจากสํานักงานสลากฯ ถือเป็นหน่วยงานภาครัฐ ที่มีความเชี่ยวชาญในการออกรางวัลสลากกินแบ่งรัฐบาลมากว่า 80 ปี อีกทั้งยังมีระบบการปฏิบัติงานและบริหารจัดการที่ได้มาตรฐานสากล มีความโปร่งใส ตรวจสอบได้ และเป็นที่ยอมรับของสังคม โดยสลากออมทรัพย์ ธอส. ชุดแรกที่ธนาคารเริ่มจําหน่ายคือ ชุดวิมานเมฆ หน่วยละ 1 ล้านบาท จํานวน 27,000 หน่วย หรือคิดเป็นกรอบวงเงิน 27,000 ล้านบาท ซึ่งเป็นทางเลือกใหม่ในการออมของประชาชนที่ต้องการผลตอบแทนดี และมีโอกาสถูกรางวัลสูง โดยสลากแต่ละใบจะมีเลขทั้งสิ้น 7 หลัก แบ่งเป็น 3 หมวดหมายเลข หมวดละ 9,000 หน่วย ประกอบด้วย 1.หมายเลข 9181000 – 9189999, 2.หมายเลข 9191000 – 9199999 และ 3.หมายเลข 9361000 – 9369999 ซึ่งธนาคารเปิดให้ลูกค้าแจ้งความประสงค์จะซื้อสลากโดยการเปิดบัญชี “เงินฝากออมทรัพย์รับโชค” ที่สาขาของธนาคารทุกแห่งทั่วประเทศ ระหว่างวันที่ 22 กรกฎาคม - 15 สิงหาคม 2562 ล่าสุดพบว่า ณ วันจันทร์ที่ 5 สิงหาคม 2562 มีผู้เปิดบัญชีเงินฝากออมทรัพย์รับโชคแล้วจํานวน 14,178 บัญชี คิดเป็นยอดจองซื้อสลากจํานวน 27,339 หน่วย หรือ 27,339 ล้านบาท แต่ธนาคารจะยังเปิดให้ผู้สนใจสามารถเปิดบัญชีเพื่อแจ้งความประสงค์จะซื้อสลากได้จนถึงวันที่ 15 สิงหาคม 2562 และจะ Random รายชื่อผู้ที่ได้รับสิทธิ์ซื้อสลากกรณีมียอดจองซื้อสูงกว่าจํานวนที่ธนาคารกําหนดในวันที่ 19 สิงหาคม 2562 ซึ่งผู้เปิดบัญชีเงินฝากออมทรัพย์รับโชคสามารถตรวจสอบผลการ Random รายชื่อผู้ที่ได้รับสิทธิ์ซื้อสลากและรายชื่อสํารอง รวมถึงวันที่ธนาคารกําหนดให้ผู้ที่ได้รับสิทธิ์ซื้อสลากต้องฝากเงินเข้าบัญชีให้ครบตามจํานวนหน่วย ที่ได้รับสิทธิ์ได้ที่ Mobile Application : GHB All ต่อไป
สําหรับการออกรางวัล ธนาคารกําหนดให้มีการออกรางวัลทุกวันที่ 16 ของเดือน ภายหลังกฎกระทรวงว่าด้วยการออกและขายสลากออมทรัพย์ พ.ศ. ... มีผลบังคับใช้ เดือนละ 27 รางวัล มูลค่ารางวัลละ 200,000 บาท หรือคิดเป็นโอกาสในการลุ้นรางวัลตลอด 3 ปี คือ 972 รางวัล ทําให้โอกาสในการถูกรางวัลสูงถึง 0.1% โดยมีจํานวนเงินรางวัลรวมถึง 194.4 ล้านบาท ส่วนผลตอบแทนเมื่อฝากครบ 3 ปี จะได้รับเงินต้นพร้อมดอกเบี้ยหน่วยละ 42,000 บาท หรือคิดเป็น 1.4% ต่อปี ฝากครบ 2 ปี แต่ไม่ครบ 3 ปี ได้รับเงินต้นพร้อมดอกเบี้ยหน่วยละ 20,000 บาท หรือคิดเป็น 1% ต่อปี ฝากครบ 1 ปี แต่ไม่ครบ 2 ปีได้รับเงินต้นพร้อมดอกเบี้ยหน่วยละ 10,000 บาท หรือคิดเป็น 1% ต่อปี และฝากครบ 3 เดือนแต่ไม่ครบ 1 ปี ได้รับเงินต้นแต่ไม่ได้รับดอกเบี้ย ส่วนกรณีฝากไม่ครบ 3 เดือนจะถูกหักเงินต้นหน่วยละ 10,000 บาท ซึ่งธนาคารจะนําเงินที่ได้รับจากการจําหน่ายสลากออมทรัพย์ไปสนับสนุนการปล่อยสินเชื่อบ้านอัตราดอกเบี้ยต่ําและคงที่ระยะยาวให้แก่ประชาชน โดยเฉพาะผู้มีรายได้น้อยและปานกลางได้มีที่อยู่อาศัยเป็นของตนเองต่อไป
“สําหรับการออกแบบและจัดพิมพ์สลากออมทรัพย์ ธอส. แบบพรีเมี่ยม ชุดวิมานเมฆ ธนาคารได้จัดทําโดยได้รับข้อเสนอแนะด้านเทคนิคจากสํานักงานสลากกินแบ่งรัฐบาลที่ร่วมออกแบบภาพตามแนวทางที่ ธอส. กําหนด โดยมีการสร้างลวดลายที่สวยงามพร้อมกับป้องกันการปลอมแปลงในจุดต่าง ๆ อาทิ การจัดทําสลากด้วยขนาดใหญ่เท่ากับกระดาษ A4 ผลิตด้วยกระดาษปอนด์ ลายน้ํา TWO TONE พิมพ์ 4 สี ด้วยหมึกซีเคียวริตี้ โดยมีลวดลายของวิมานเมฆที่สวยงามด้วยเทคโนโลยีสร้างภาพเสมือนจริง(Augmented Reality : AR) ที่สามารถป้องกันการปลอมแปลง อีกทั้งยังมีการพิมพ์ชื่อผู้ฝาก และบาร์โค้ดลงบนสลาก พร้อมทั้งมีการจัดพิมพ์สีทองหรือปั๊มทอง นอกจากนี้สลากจะอยู่ภายในบรรจุภัณฑ์ที่ภายนอกหุ้มด้วยผ้าไหมสีส้ม หน้าปกติดตราสัญลักษณ์วิมานเมฆที่จัดทําจากโลหะชุบทอง ความสูง 5.20 เซนติเมตร โดยเชื่อว่ารูปแบบสลากที่จัดทําในครั้งนี้จะช่วยเพิ่มความสวยงามและความมีคุณค่าให้แก่สลากของธนาคารได้” นายฉัตรชัยกล่าว
ด้าน พันตํารวจเอกบุญส่ง จันทรีศรี ผู้อํานวยการสํานักงานสลากกินแบ่งรัฐบาล กล่าวว่า สํานักงานสลากฯ มีความยินดีและรู้สึกเป็นเกียรติอย่างยิ่งที่ได้รับความไว้วางใจจาก ธอส.ให้ดําเนินการจัดพิมพ์สลากออมทรัพย์ ธอส. รวมทั้งได้รับความเชื่อมั่นให้ดําเนินการออกรางวัล ซึ่งมีขั้นตอนและกระบวนการตามมาตรฐานสากล ISO 9001:2015 เช่นเดียวกับกระบวนการออกรางวัลสลากกินแบ่งรัฐบาล ดังนั้น จึงมั่นใจได้ว่า การออกรางวัลสลากออมทรัพย์ ธอส. จะเป็นไปด้วยความโปร่งใส บริสุทธิ์ ยุติธรรม และสามารถตรวจสอบได้อย่างแน่นอน ทั้งนี้ สํานักงานสลากฯ กับ ธอส. ได้มีการประสานเกี่ยวกับการออกรางวัลมาอย่างต่อเนื่อง และมีการเตรียมความพร้อมทั้งด้านอุปกรณ์ ตลอดจนบุคลากร รวมทั้งได้ทําการฝึกซ้อมตามขั้นตอนมาเป็นระยะ เพื่อให้การออกรางวัลเป็นไปอย่างราบรื่น
ทั้งนี้ การออกรางวัลสลากออมทรัพย์ ธอส. ครั้งแรกจะมีการถ่ายทอดสดผ่านทางสถานีโทรทัศน์ ช่อง 9 MCOT HD หมายเลข 30 ส่วนการออกรางวัลครั้งที่ 2-36 จะถ่ายทอดสดผ่านทาง Facebook Fanpage ธนาคารอาคารสงเคราะห์ หรือกรณีมีช่องทางการถ่ายทอดสดเพิ่มเติมธนาคารจะแจ้งให้ทราบต่อไป และสามารถตรวจสอบผลการออกรางวัลได้ทาง Mobile Application : GHB ALL หรือเว็บไซต์ www.ghbank.co.th หรือสอบถามรายละเอียดเพิ่มเติมได้ที่ ธอส. ทุกสาขาทั่วประเทศ หรือ ศูนย์ลูกค้าสัมพันธ์ (Call Center) โทร 0-2645-9000